Ուեյն Ռունի

**Ուեյն Մարկ Ռունի** (, ), անգլիացի ֆուտբոլիստ, «Էվերթոն» ակումբի և Անգլիայի ֆուտբոլի ազգային հավաքականի հարձակվող։ Բազմիցս ճանաչվել է անգլիական ֆուտբոլի՝ իր սերնդի լավագույն ֆուտբոլիստ։

10 տարեկանից հաճախել է «Էվերթոնի» մանկապատանեկան ակադեմիա, իսկ 2002 թվականին իր նորամուտն է նշել «իրիսոկների» հիմնական կազմում։ 2 տարի անցկացնելով «մերսիսայդցիների» հիմնական կազմում՝ 2004 թվականի ամռանը 25,6 միլիոն ֆունտով տեղափոխվում է «Մանչեսթեր Յունայթեդ»։ Այդ տարի նա ստանում է «Ուազզա» մականունը։ Այդ օրվանից նա 5 անգամ նվաճել է Պրեմիեր Լիգայի չեմպիոնական տիտղոսը, հաղթել ՈՒԵՖԱ Չեմպիոնների Լիգայում և նվաճել Ֆուտբոլային լիգայի 2 գավաթ։ Նա նաև դարձել է տարվա լավագույն խաղացող ՊՖԱ-ի վարկածով, իսկ 2010 թվականին՝ տարվա ֆուտբոլիստ ըստ ֆուտբոլային լրագրողների ասոցացիայի։ «Մանչեսթեր Յունայթեդի» կազմում խփած 242 գոլերով համարվում է ակումբի պատմության լավագույն ռմբարկուներից երկրորդը։

2003 թվականին հրավիրվել է Անգլիայի հավաքական։ Համարվում է ամենաերիտասարդ խաղացողը, ով գոլի հեղինակ է դարձել Անգլիայի հավաքականի կազմում։ 2 անգամ խաղացել է Եվրոպայի առաջնությունում (2004 և 2012) և 3 անգամ աշխարհի առաջնությունում (2006, 2010 և 2014)։ Համարվում է Անգլիայի ֆուտբոլի հավաքականի պատմության լավագույն ռմբարկուն։ Հավաքականի կազմում ստացել է երկու կարմիր քարտ, ինչը ռեկորդային է։ 2 կարմիր քարտ է ստացել նաև Դևիդ Բեքհեմը։

2010 թվականի հոկտեմբերին գլխավորեց աշխարհի ամենաբարձր վարձատրվող ֆուտբոլիստների ցանկը (նա շաբաթական ստանում էր 250 հազար ֆունտ ստերլինգ)։ Ներկայումս աշխարհի ամենաբարձր վարձատրվող 5 ֆուտբոլիստներից մեկն է. նրա տարեկան եկամուտը կազմում է 17 միլիոն ֆունտ ստերլինգ՝ ներառյալ հովանավորների հետ պայմանագրերից ստացված եկամուտը։ 2013 թվականին Ռունին ճանաչվել է Անգլիայի ամենահարուստ ֆուտբոլիստը՝ իր ակտիվում ունենալով 45 միլիոն ֆունտ։

## Վաղ կյանք
Ռունին ծնվել և մեծացել է Կրոքսթետում, որը գտնվում է Լիվերպուլի շրջանում։ Հայրը՝ Թոմաս Ուեյն Ռունին, զբաղվում էր զանազան աշխատանքներով, իսկ մայրը՝ Ժանետտ Մերի Ռունին, տնային տնտեսուհի էր (երբ օրիորդ էր նրան ասում էին Մորրի)։ Ռունիի ընտանիքն ունեցել է իռլանդական ծագում և բնակվել է կաթոլիկական շրջապատում։ Ուեյնը ընտանիքի առաջնեկն էր։ Նրան ունի 2 փոքր եղբայր՝ Գրեմը և Ջոնը։ Երեք եղբայրները սովորել են Կրոքսթետում գտնվող Դելասալյան կաթոլիկական քոլեջում։ Եվ Ռունին և Ռունիի ծնողները երկրպագել են «Էվերթոնին»։ Երիտասարդ ժամանակ նրա համար հերոսը եղել է շոտլանդացի հարձակվող Դանկա Ֆերգյուսոնը։

## Ակումբային կարիերա

### «էվերթոնի» հիմնական կազմը

2002 թվականի ապրիլի 20-ին 16-ամյա Ռունին առաջին անգամ հայտնվեց «Էվերթոնի» կազմում՝ մասնակցելով Պրեմիեր Լիգայի շրջանակներում կայացած «Սաութհեմփթոնի» դեմ խաղին, բայց նա ամբողջ խաղը անցկացրեց պահեստայինների նստարանին։ 2002 թվականի ամռանը նա «էվերթոնի» հիմնական կազմի հետ մեկնեց Ավստրիա՝ մինչմրցաշրջանյան պատրաստության համար։ Հուլիսի 15-ին Ռունին «իրիսոկների» հիմնական կազմում «Բրուկի» դեմ ընկերական խաղում խփեց իր առաջին գոլը, իսկ հաջորդ խաղում՝ «Վայցի» դեմ հետ-թրիկ ձևակերպեց։ Մինչմրցաշրջանային ընկերական խաղերի ընթացքում նա խփեց 8 գոլ։ 2002 թվականի օգոստոսի 17-ին «իրիսոկների» կազմում իր պաշտոնական նորամուտը նշեց «Տոտենհեմի» դեմ՝ խաղադաշտ դուրս գալով մեկնարկային րոպեներից։ Հոկտեմբերի 2-ին Ֆուտբոլային Լիգայի գավաթի շրջանակներում անցկացրած «Ռեկսեմի» դեմ խաղում դուբլ ձևակերպեց։ Այսպես շարունակելով Ռունին դարձավ «էվերթոնի» պատմության ամենաերիտասարդ գոլահարը՝ անցնելով Թոմաս Լոուտոնի ռեկորդը։ Հոկտեմբերի 19-ին «Արսենալի» դեմ խաղում Ռունին հեռահար գոլ խփեց՝ ընդհատելով «կանոնիրների» 30 հաղթական խաղերի շարքը Պրեմիեր Լիգայում։ Բացի այդ Ռունին դարձավ Պրեմիեր Լիգայի պատմության ամենաերիտասարդ գոլահարը (նա գոլ խփեց 16 տարեկան 360 օրականում)։ Այդ ռեկորդը ավելի ուշ գերազանցեց Ջեյմս Միլները, իսկ հետո՝ Ջեյմսոն Վոնը։ Նոյեմբերի 3-ին Ռունին «Լիդսոմի» դեմ խաղում խփեց միակ գոլը, որտեղ «էվերթոնը» հաղթեց 1:0 հաշվով։

Դեկտեմբերին Ռունին դարձավ 2002 թվականի լավագույն երիտասարդ մարզիկը՝ BBC-ի վարկածով։ Դեկտեմբերի 14-ին «Բլեքբեռնի» դեմ խաղում Ռունին հաղթական գոլը խփեց։ 2002 թվականի դեկտեմբերի 26-ի «Բրիմինգհեմ Սիթիի» դեմ խաղում Ուեյնն իր կարիերայի ընթացքում առաջին անգամ կարմիր քարտ ստացավ։ 2003 թվականի հունվարին Ռունին իր կարիերայի ընթացքում առաջին անգամ պրոֆեսիոնալ պայմանագիր կնքեց «էվերթոնի» հետ՝ դառնալով ամենաբարձր վարձատրվող երիտասարդ խաղացողներից մեկը համաշխարհային ֆուտբոլում։ Նա շաբաթական ստանում էր 13 հազար ֆունտ ստերլինգ։ Մարտի 23-ին Ուեյնը «Արսենալի» դեմ խաղում խփեց «իրիսոկների» միակ գոլը։ Խաղն ավարտվեց «Արսենալի» հաղթանակով։ Ապրիլի 6-ին նա գոլ խփեց «Նյուքասլի» դեմ խաղում, որում «էվերթոնը» հաղթեց 2:1 հաշվով, իսկ ապրիլի 26-ին «Աստոն Վիլլայի» դեմ խաղի վերջին րոպեներին հաղթական գոլ խփեց։ «Էվերթոնի» կազմում առաջին մրցաշրջանում նա անցկացրեց 37 խաղ և խփեց 8 գոլ։

2003-04 մրցաշրջանում Ռունին իր առաջին գոլը խփել է օգոստոսի 26-ին՝ «Չարտլոնի» դարպասին, որից հետո մոտ 4 ամիս չէր կարողանում գոլ խփել։ Դեկտեմբերի 13-ին Պրեմիեր Լիգայի 16-րդ տուրի շրջանակներում կայացած «Պորտսմուտայի» դեմ խաղում «էվերթոնը» 1:0 հաշվով պարտվում էր։ Ռունիի փոխարինման դուրս գալուց հետո Լի Կարսլին հավասարեցրեց հաշիվը, այնուհետև ինքը՝ Ուեյնը, «իրիսոկներին» հաղթանակ պարգևեց։ Խաղն այդպես էլ ավարտվեց 2:1 հաշվով։ Երկրորդ խաղակեսում տեղի ունեցավ ընդհանրում Ռունիի և Սթիվ Սթոունի միջև, ինչից հետո մրցավարը երկուսին էլ զգուշացրեց դեղին քարտով։ Դեկտեմբերի 20-ին «Լեսթեր Սիթիի» դեմ խաղում Ռունին փոխարինման դուրս գալուց հետո կրկին գոլ խփեց։ 2003 թվականի դեկտեմբերի 28-ին Ուեյնը առաջնությունում անցկացրեց իր 50-րդ խաղը «Բիրմինգհեմի» դեմ՝ աչքի ընկնելով հաղթական գոլով։ 2004 թվականի փետրվարի 21-ին Ռունին Պրեմիեր Լիգայի շրջանակներում տեղի ունեցած «Սաութհեմփթոնի» դեմ խաղում առաջին անգամ դուբլ ձևակերպեց։ Մարտի 13-ին «Պորտսմուտի» դեմ խաղի 78-րդ րոպեին Տոմաշ Ռադզինսկիի փոխանցումից հետո հաղթական գոլ խփեց, իսկ մեկ շաբաթ անց աչքի ընկավ «Լեսթեր Սիթիի» դեմ խաղում՝ կրկին կանադացու փոխանցումից հետո։ Ապրիլի 13-ին «Լիդս Յունայթեդի» դեմ խաղում Ուեյնը 18 մետր հեռավորությունից հեռահար հարվածով խփեց մրցաշրջանի իր վերջին գոլը։ Ամբողջ 2003-04 մրցաշրջանում Ռունին 40 խաղերում խփեց 9 գոլ, իսկ «էվերթոնը» մրցաշրջանն ավարտեց 17-րդ հորիզոնականով։

### Տրանսֆերը
Եվրոպայի առաջնության ժամանակ Ուեյնի հաջող ելույթն առաջացրեց մեծ իրարանցում, և «Էվերթոնը» հայտարարեց, որ չի պատրաստվում Ռունիին վաճառել 50 միլիոն ֆունտ ստերլինգից պակաս գնով։ Ակումբն Ուեյնին առաջարկեց շաբաթական 50 հազար ֆունտ, սակայն Ռունին հրաժարվեց այդ առաջարկից։ «Նյուքասլի» և «Մանչեսթեր Յունայթեդի» միջև սկսվեց պայքար, թե որի կազմն է համալրելու Ռունին։ «Նյուքասլը» 20 միլիոն ֆունտ առաջարկեց Ռունիի համար, սակայն «մերսիսայդցիների» ակումբը մերժեց։ Դրանից հետո Ռունին նոր առաջարկների սպասեց։ 2004 թվականի օգոստոսի 31-ին Ուեյն Ռունին պաշտոնապես տեղափոխվեց «Մանչեսթեր Յունայթեդ»։ Տրանսֆերը կազմեց 20 միլիոն ֆունտ (բոնուսները միասին 27 միլիոն) և կայացավ տրանսֆերային պատուհանի փակումից մի քանի ժամ առաջ։

Ռունիի տրանսֆերն իր արժողությամբ մնում է երրորդը Մեծ Բրիտանիայի պատմության մեջ։ Այդ տրանսֆերը խաղացողի համար ռեկորդային էր մինչ 20 տարեկանների խմբում։

### «Մանչեսթեր Յունայթեդ»
thumb|Ուեյն Ռունին 2006 թվականին

«Մանչեսթեր Յունայթեդում» Ռունին ստացել է 8 համարը։ Ակումբի կազմում իր նորամուտը նշել է 2004 թվականի սեպտեմբերի 28-ին, Չեմպիոնների Լիգայի խմբային փուլում անցկացված թուրքական «Ֆեներբահչեի» դեմ խաղում։ Այդ խաղում Ուեյնը ձևակերպեց հետ-թրիկ և կատարեց մեկ գոլային փոխանցում (խաղն ավարտվեց «Մանչեսթերի» հաղթանակով՝ 6:2 հաշվով)։ Ռունին դարձավ Չեմպիոնների Լիգայում ամենաերիտասարդ հետ-թրիկ ձևակերպողը (նա 18 տարեկան 335 օրական էր)։ Բացի այդ, Ռունին դարձավ «Մանչեսթերի» պատմության երկրորդ ֆուտբոլիստը, որին հաջողվել է իր դեբյուտային խաղում հետ-թրիկ ձևակերպել (Չարլի Սեգարայից հետո, որը ձևակերպել է 1905 թվականին «Բրիստոլ Սիթիի» դեմ խաղում)։ Հոկտեմբերի 24-ին «Արսենալի» դեմ պատմական խաղում Ռունին 11 մետրանոց վաստակեց, որը իրացրեց Ռուդ վան Նիստելռոյը, իսկ այնուհետև ինքը գոլ խփեց խաղի ժամանակ։ «Մանչեսթեր Յունայթեդը» այդ խաղում հաղթեց 2:0 հաշվով և ընդհատեց Պրեմիեր Լիգայում «Արսենալի» հաղթանակների շարքը։ Նոյեմբերի 14-ին, «Նյուքասլի» դեմ արտագնա խաղում Ուեյնը «դուբլ» ձևակերպեց։ 2005 թվականի հունվարի 15-ին, Ռունին «Լիվերպուլի» դեմ խաղում «կարմիր սատանաներին» հաղթանակ պարգևեց, գոլը խփեց հեռահար հարվածով Էժի Դուդեկի պաշտպանած դարպասին։ Փետրվարի 26-ին, «Պորտսմուտի» դեմ խաղում Ուեյնը «դուբլ» ձևակերպեց, խաղը ավարտվեց 2:1 հաշվով՝ «Յունայթեդի» հաղթանակով։ Ապրիլի 24-ին, Օլդ Թրաֆորդ մարզադաշտում կայացած «Նյուքասլի» դեմ խաղում Ռունին հեռահար հարվածով գոլ խփեց, հաղորդավարը այդ գոլն անվանեց «հիանալի»։

«Մանչեսթեր Յունայթեդի» համար 2004-2005 մրցաշրջանն ընդհանուր առմամբ անհաջող էր. Պրեմիեր Լիգայում թիմն զբաղեցրեց 3-րդ հորիզոնականը, Ֆուտբոլային առաջնության Գավաթի կիսաեզրափակչում պարտվեց «Չելսիին», Չեմպիոնների Լիգայում դուրս մնաց փլեյ-օֆֆի առաջին խաղում (պարտվեց Միլանին), իսկ Անգլիայի Գավաթում 11 մետրանոցներով պարտվեց «Արսենալին»։ Այդ մրցաշրջանում Ռունին դարձավ ակումբի լավագույն ռմբարկուն, խփեց 11 գոլ Պրեմիեր Լիգայում և 17 գոլ բոլոր առաջնություններում միասին, նաև ՊՖԱ-ի վարկածով ճանաչվեց լավագույն ամենաերիտասարդ խաղացողը։

2005-2006 մրցաշրջանում Ռունին իր առաջին գոլը խփեց Պրեմիեր Լիգայի առաջին տուրում, Գուդիսոն Պարկում՝ «Էվերթոնի» դեմ խաղում։ 2005 թվականի սեպտեմբերի 14-ին, Չեմպիոնների Լիգայի խմբային փուլի առաջին խաղում՝ իսպանական «Վիլյառեալի» դեմ խաղում Ռունին ծաղրող ծափահարությունների համար կարմիր քարտ ստացավ, որից առաջ դեղին քարտ էր ստացել։ «Մանչեսթեր Յունայթեդը» հաղջողությամբ մտավ Ֆուտբոլային առաջնության Գավաթ, և 2006 թվականի փետրվարի 26-ին, «Ուիգանոմի» դեմ խաղում ճանաչվեց խաղի լավագույն ֆուտբոլիստ։ Այդ խաղում Ռունին «դուբլ» ձևակերպեց և ճանաչվեց խաղի լավագույն ֆուտբոլիստ։ «Յունայթեդը» հաղթեց 4:0 հաշվով, և Ռունին պրոֆեսիոնալ կարիերայում ստացավ առաջին մեդալը։ Ֆուտբոլային առաջնության Գավաթում նվաճած մեդալը միակներ մրցաշրջանում Յունայթեդի համար։ Պրեմիեր Լիգայի առաջնությունը կրկին հաղթեց Լոնդոնի Չելսին, իսկ «Մանչեսթեր Յունայթեդը» զբաղեցրեց 2-րդ հորիզոնականը։ Անգլիայի Գավաթի 5-րդ մրցավեճում «Յունայթեդը» պարտվեց «Լիվերպուլին», իսկ Չեմպիոնների լիգայում վերջին 11 տարիների ընթացքում առաջին անգամ չկարողացավ դուրս գալ խմբային փուլից։ Այդ մրցաշրջանում Ռունին «Մանչեսթեր Յունայթեդի» կազմում խփեց 16 գոլ, իսկ բոլոր տուրնիրներում՝ 19 գոլ։

2006 թվականի օգոստոսի 4-ին նախասեզոնային խաղում՝ «Պորտուի» դեմ Ռունին խաղից հեռացվեց պորտուգալացի պաշտպան Պեպեին հարվածելու համար։ Ռունին Անգլիայի ֆուտբոլի ասոցացիայի կողմից որակազրկվեց 3 պաշտոնական խաղով։ Ռունին ֆուտբոլային ասոցաիային նամակ գրեց, որ ընկերական խաղերում կարմիր քարտ ստացած ֆուտբոլիստների համար պատժամիջոց չկիրառվի, բայց ՖԱ-ն մերժեց Ռունիի նամակը։

Պրեմիեր Լիգայի առաջին տուրում Ռունին «Ֆուլհեմի» դարպասին 2 գոլ հեղինակեց, որը անցկացվում էր Օլդ Թրաֆորդում (ավարտվեց 5:1 հաշվով հօգուտ «ՄՅ»-ի)։ Դրանից հետո նա 10 խաղ անընդմեջ չէր կարողանում գոլ խփել (չհաշված հավաքականի կազմում անցկացրած խաղերը) և միայն հոկտեմբերի 28-ին «Բոլթոնի» դեմ խաղում նա կարողացավ աչքի ընկնել, որտեղ նա հետ-թրիկ ձևակերպեց։ Նոյեմբերի 18-ին «Շեֆիլդ Յունայթեդի» դեմ արտագնա խաղում «կարմիր սատանաները» պարտվում էին 1:0 հաշվով, բայց Ռունիի 2 գոլերի շնորհիվ հաղթեցին 2:1 հաշվով։ Անգլիայի Գավաթում «Պորտսմուտի» դեմ խաղում, դուրս եկավ փոխարինման, խփեց Դևիդ Ջեյմսայի պաշտպանած դարպասը, ընդ որում մեկ գոլը 23 մետրից էր։ 2007 թվականի մարտի 17-ին Ուեյնը կրկին աչքի ընկավ «Բոլթոնի» դեմ խաղում, ձևակերպեց «դուբլ», իսկ «Յունայթեդը» հաղթեց 4:0 հաշվով։ 2007 թվականի ապրիլի 4-ին Ռունին Չեմպիոնների Լիգայի 1/4-ում՝ «Ռոմայի» դեմ արտագնա խաղում Ռունին շատ կարևոր գոլ խփեց («Յունայթեդը» պարտվեց 2:1 հաշվով). նա կրկին աչքի ընկավ պատասխան խաղում, որը անցկացվում էր Օլդ Թրաֆորդում, որտեղ «Մանչեսթեր Յունայթեդը» հաղթեց 7:1 հաշվով։ Չեմպիոնների Լիգայի կիսաեզրափակչի առաջին խաղում՝ Օլդ Թրաֆորդում, «Միլանի» դեմ Ռունին 2 գոլ հեղինակեց, իսկ Յունայթեդը հաղթեց 3:2 հաշվով։ Սակայն Սան Սիրոում, պատասխան խաղում «Միլանը» հաղթեց 3:0 հաշվով՝ «Մանչեսթեր Յունայթեդին» դուրս մղելով Չեմպիոնների Լիգայից։ Անգլիայի Գավաթի եզրափակչում «Յունայթեդը» «Չելսիին» պարտվեց 1:0 հաշվով, սակայն առաջնությունում զբաղեցրեց առաջին հորիզոնականը՝ «Չելսիից» առաջ անցնելով 6 միավորով։ 2006-07 մրցաշրջանի արդյունքում Ռունին բոլոր տուրնիրներում խփեց 23 գոլ, որքան խփել էր իր թիմակից Կրիշտիանու Ռոնալդուն։

[200px|thumb|right|Բժիշկը հրաժարվում է օգնել Ուեյն Ռունին, որը «[Ռեդինգ ՖԱ|Ռեդինգի» դեմ խաղում բեկում մտցրեց]]
2007 թվականի հունիսի 30-ին դարձավ հետաքրքիր, Ռունին պետք է վերցներ 10 համարը, որը նախկինում զբաղեցնում էր նիդերլանդացի հարձակվող Ռուդ վան Նիստելռոյը (Նիստելռոյը տեղափոխվեց «Ռեալ Մադրիդ»։ Ուեյնը պաշտոնապես ստացավ 10 համարը, որը նրան փոխանցեց Յունայթեդի և Շոտլանդիայի հավաքականի նախկին խաղացող Դենիս Լոուն։

2007 թվականի օգոստոսի 12-ին՝ 2007-08 մրցաշրջանի առաջին խաղում՝ «Ռեդինգի» դեմ, Ռունիի ոտքը ջարդվեց (խաղը ավարտվեց 0:0)։ Սպասվում էր, որ Ուեյնը բաց կթողնի 2 ամիս։ Բայց օգոստոսի 26-ին Ալեքս Ֆերգյուսոնը հայտարարեց, որ Ռունին կարող է խաղադաշտ դուրս գալ 3 օրից։

thumb|upright|right|Ռունին 2008 թվականի փետրվարին Արսենալի դեմ խաղում
Հոկտեմբերի 2-ին Ուեյն Ռունին վնասվածքից հետո խաղադաշտ վերադարձավ Չեմպիոնների Լիգայի «Ռոմայի» դեմ խաղում, որտեղ գոլ խփեց։ Յունայթեդը այս հանդիպումը հաղթեց 1:0 հաշվով։ Չորս օր անց Ուեյնը Պրեմիեր Լիգայի 2007/08 մրցաշրջանում խփեց իր առաջին գոլը, ավարտեց Ուիգանի գրոհը Օլդ Թրաֆորդում, կատարեց ճիշտ հարված դեպի Կրիս Կիրկլանդի պաշտպանած դարպասը։ Դա դարձավ այդ հանդիպմանը «Յունյաթեդի» 4-րդ գոլը, որը ավարտվեց 4:0 հաշվով։ Հոկտեմբերի 20-ին Ռունին Վիլլա Պարկում` «Աստոն Վիլլայի» դեմ խաղում Ռունին «դուբլ» ձևակերպեց, որը ավարտվեց «կարմիր սատանաների» հաղթանակով (ավարտվեց 4:1 հաշվով)։ Նոյեմբերի 9-ին Ռունին մարզման ժամանակ վնասվածք ստացավ, որի պատճառով բաց թողեց Խորովաթիայի, «Բլեքբեռնի», «Բոլթոնի» և «Սպորտինգի» դեմ խաղերը։ Սպասվում էր, որ Ռունին բաց կթողնի չորս շաբաթ, բայց վերականգնվեց ավելի շուտ և մարզումների վերադարձավ 2 շաբաթից։ Նա խաղադաշտ վերադարձավ դեկտեմբերի 3-ին Ֆուլհեմի դեմ խաղում, անցկացնելով 70 րոպե։ Ռունին մրցաշրջանում խփեց 18 գոլ (դրանցից 12-ը Պրեմիեր Լիգայում), ներառյալ փետրվարի 23-ին «Նյուքասլի» դարպասին ձևակերպած «դուբլ»ը և 2008 թվականի մարտի 29-ին «Աստոն Վիլլաին» խփած գոլը։ Մայիսի 11-ին Ուեյնը հաղթեց իր կարիերայում Պրեմիեր Լիգայում երկրորդ մրցանակը, երբ «Յունայթեդը» առաջնության վերջին տուրում հաղթեց «Ուիգանին» արտագնա խաղում։ 2008 թվականի մայիսի 21-ին Ռունին խաղաց Չեմպիոնների Լիգայի եզրափակչում, որտեղ «Մանչեսթեր Յունայթեդը» խաղաց «Չելսիի» հետ, արդյունքում իրացրեցին 11 մետրանոցներ և հաղթեցին «կարմիր ստանաները»։ Ռունին հաղթեց իր առաջին մեդալը ՉԼ-ում։
[thumb|left|Ուեյն Ռունին 2009 թվականի [Չեմպիոնների Լիգա 2008-2009|ՉԼ-ի եզրափակչում, պայքարում է Անդրես Ինիեստայի և Սերխիո Բուսկետսի հետ]]

thumb|right|Ուեյն Ռունին 2009 թվականին Չեմպիոնների Լիգայի խաղից առաջ
Իր առաջին գոլը 2008-09 մրցաշրջանում Ռունին խփեց 2008 թվականի սեպտեմբերի 27-ին Պրեմիեր Լիգայի 5-րդ տուրում՝ «Բոլթոնի» դարպասը։ Հոկտեմբերի 4-ին Իվուդ Պարկում «Բլեքբեռնի» դեմ արտագնա խաղում Ռունին դարձավ ամենաերիտասարդ ֆուտբոլիստը Պրեմիեր Լիգայում՝ խաղալով 200-րդ խաղը առաջնությունում։ Նոյեմբերի 30-ին Մանչեսթերական դերբիում Ռունին ակումբին հաղթանակ բերեց, Ջո Հարթի դարպասը խփելով միակ գոլը։ Դա Ուեյնի 100-րդ գոլն էր պրոֆեսիոնալ կարիերայի ակումբային մակարդակում։ 2009 թվականի հունվարի 14-ին, 54-րդ վայրկյանին Ռունին «Ուիգանի» դարպասը գոլ խփեց, բայց արդեն 8-րդ րոպեին փոխարինամն դուրս եկավ վնասվածքի պատճառով։ Ռունին վնասվածքի պատճառով բաց թողեց 3 շաբաթ, չխաղաց գավաթի 2 խաղերը և Պրեմիեր Լիգայի 4 խաղ։ Նա խաղադաշտ վերադարձավ փետրվարի 18-ին՝ «Ֆուլհեմի» դեմ խաղում, փոխարինաման դուրս եկավ երկրորդ խաղակեսում Դիմիտար Բերբատովի փոխարեն։ Խաղադաշտ մտնելուց 2 րոպե անց նա աչքի է ընկնում Մարկ Շվարցերի դարպասը գրավելով, խաղն ավարտվեց 3:0 հօգուտ «կարմիր սատանաներին»։ 2009 թվականի ապրիլի 25-ին «Մանչեսթեր Յունայթեդը» «Տոտենհեմին» հաղթեց հինգ գոլ խփելով, դրանցից 2-ը խփեց Ուեյն Ռունին։ Խաղն ավարտվեց 5:2 հաշվով։ 2008/09 մրցաշրջանում Ռունին բոլոր տուրնիրներում խփեց 20 գոլ, ներառյալ Պրեմիեր Լիգայի 12 գոլերը, իսկ «Մանչեսթեր Յունայթեդը» 90 միավորով հաղթեց Պրեմիեր Լիգան։

#### 2009-10 մրցաշրջան
2009-10 մրցաշրջանում Ռունին իր առաջին գոլը խփեց Անգլիայի Սուպերգավաթում` 90-րդ րոպեին։ Հիմնական ժամանակը ավարտվեց 2:2 հաշվով. խաղի ավարտից հետո խփված 11 մետրանոցներոի արդյունքում հաղթեց «Չելսին»։ 2009/10 մրցաշրջանում Պրեմիեր Լիգայի առաջին տուրում` «Բիրմինգեմ Սիթիի» դեմ խաղում Ռունին խփեց միակ գոլը առաջին խաղում։ Պրեմիեր Լիգայի առաջնության հաջորդ խաղում «Յունայթեդը» Տերֆ Մուրում չկարողացավ ոչ մի գոլ խփել «Բերնլի» դարպասը և պարտվեց 1:0 հաշվով։ 3 օր անց՝ 2009 թվականի օգոստոսի 22-ին, Ռունին «Ուիգանի» դարպասը խփեց իր 100-րդ և 101-րդ գոլերը («Մանչեսթեր Յունայթեդի» կազմում), որը ավարտվեց 5:0 հաշվով։

[thumb|right|Ուեյն Ռունին 2009 թվականին «[Էվերթոն ՖԱ|Էվերթոնի» դեմ խաղում]]
Օգոստոսի 29-ին Օլդ Թրաֆորդում անցկացված «Արսենալի» դեմ խաղում Ռունին հավասարեցրել է խաղի հաշիվը, խփել է կաևոր գոլ 11 մետրանոցից։ Խաղի ավարտվել 2:1 հաշվով հօգւտ Յունայթեդի։ Խաղից հետո հինգ օր անց Ռունին խոսել է իր խփած 11 մետրանոցի մասին. «*Բոլոր նրանք ովքեր հետևում են իմ խաղին գիտեն, որ ես արդար խաղացող եմ։ Ես խաղում եմ այնքան արդար, որքան հնարավոր է։ Եթե մրցավարը 11 մետրանոց է արձանագրում դու ոչինչ փոխել չես կարող*»։ Սեպտեմբերի 20-ին Ռունին Օլդ Թրաֆորդում Մանչեսթերական դերբիում խփեց դրամատիկական մեկ գոլ, որը ավարտվեց 4:3 հաշվով։ Հաղթանակի համար նրանք պարտական են Մայքլ Օուենին, որը 95-րդ րոպին գոլ խփեց։ Նոյեմբերի 28-ին «Պորտմուստայի» դեմ ատագնա խաղում Ռունին հետ-թրիկ ձևակերպեց, որը ավարտվեց «Մանչեսթեր Յունայթեդի» հաղթանակով (1:4)։ 3 գոլերից երկուսը Ռունին խփեց 11 մետրանոցից։ Դեկտեմբերի 27-ին «Հալլ Սիթիի» դեմ խաղում Ուեյնը ճանաչվեց խաղի լավագույն ֆուտբոլիստ, որը ավարտվեց «Մանչեսթերի» հաղթանակով՝ 3:1 հաշվով։ Ռունին իր ներդրումը ունեցավ խաղի ընթացքում խփված 4 գոլերի մեջ. սկզբում նա ինքնագոլ խփեց, այնուհետև հավասարեցրեց հաշիվը առաջին խաղակեսի վերջում, այնուհետև նա 11 մետրանոց ստեղծեց (որի արդյունքում գոլ չարձանագրվեց), այնուհետև նրա փոխանցումից հետո Էնդի Դոուսոնան ինքնագոլ խփեց, և խաղի վերջնամասում կատարեց գոլային փոխանցում դեպի Դիմիտրա Բերբատովի։ Երեք օր անց՝ 2009 թվականի դեկտեմբերի 20-ին Ռունին «Ուիգանի» դեմ խաղում ևս մեկ գոլ խփեց։ Ավարտվեց «լատիկսների» 5:0 հաշվով ջախջախումի։ 2010 թվականի հունվարի 23-ին Ռունին «Հալլ Սիթիի» դեմ խաղում պոկեր ձևակերպեց, որը իր կարիերայում առաջինն էր։ Հունվարի 27-ին Գավաթի լիգայի կիսաեզրափակչի պաստխան խաղում՝ Մանչեսթեր Սիթիի դեմ Ուեյնը գլխով հաղթական գոլ խփեց։ Յունայթեդը հաղթեց Սիթիին 4:3 հաշվով և երկու խաղերի արդյունքում դուրս եկավ Գավաթի լիգայի եզրափակիչ։ 2010 թվականի հունվարի 31-ին, Ռունին «Արսենալի» դեմ խաղում՝ Պրեմիեր Լիգայում խփեց իր 100-րդ գոլը (ուշագրավ է նաև այն փաստը, որ Ռունին Պրեմիեր Լիգայում իր առաջին գոլն ևս խփել է «Արսենալի» դեմ խաղում)։ Փետրվարի 16-ին Ռունին ՉԼ-ի 2009-10 մրցաշրջանի առաջին խաղում՝ «Միլանի» դեմ խաղում գլխով 2 գոլ խփեց։ Խաղը ավարտվեց 3:2 հաշվով հօգուտ «Մանչեսթեր Յունայթեդի». «կարմիր սատանաները» «ռոսսոնների» դեմ Սան Սիրոյում հաղթանակ տոնեցին։ Փետրվարի 23-ին «Վեսթ Հեմի» դարպասին Ուեյնը «դուբլ» ձևակերպեց։ Փետրվարի 28-ին Ռունին Գավաթի Լիգայի շրջանակներում՝ «Աստոն Վիլլայի» դեմ խաղում հաղթական գոլ խփեց, որը ավարտվեց 2:1 հաշվով։ Մարտի 10-ին, Օլդ Թրաֆորդում՝ Չեմպիոնների Լիգայի 1/8-րդ եզրափակչի պատասխան խաղում, Ռունին «Միլանի» դեմ խաղում 2 գոլ խփեց, իսկ «Մանչեսթեր Յունայթեդը իտալական ակումբի դեմ տարավ խոշոր հաշվով հաղթանակ (4:0, իսկ ընդհանուր հաշվով՝ 7:2): Այսպես շարունակելով՝ արդեն մարտի 10-ին Ռունին բոլոր առաջնություններում 30 գոլ էր խփել։ Մարտի 14-ին Ուեյնը առաջնությունում հերթական «դուբլ»ի հեղինակ դարձավ, որտեղ «Յունայթեդը» հաղթեց 3:0 հաշվով։ Մարտի 21-ին Պրեմիեր Լիգայում` «Լիվերպուլի» դեմ սկզբունքային խաղում Ռունին Պեպե Ռեյնայի դարպասը գոլ խփեց։ «Յունայթեդը» այս հանդիպմանը հաղթեց 2:1 հաշվով։ Մարտի 30-ին ՉԼ-ի 1/4-ի առաջին խաղում՝ մյունխենի «Բավարիայի» դեմ խաղում Ռունին բացեց խաղի հաշիվը, սակայն Մանչեսթերական ակումբը պարտվեց 2:1 հաշվով։ Խաղի վերջում Ռունին ոտքի վնասվածք ստացավ, որի պատճառով նա պետք է բաց թողներ 2-3 շաբաթ բաց թողնելով առաջնությունում «Չելսիի» դեմ կարևոր խաղը։ Հաշվի չառնելով բժիշկների կանխատեսումները, նա 8 օրից վերադարաձավ մարզումների, մասնակցելով Օլդ Թրաֆորդում «Բավարիայի» դեմ պատասխան խաղին։ 41-րդ րոպեին «Մանչեսթեր Յունայթեդը» հաղթում էր 3:0 հաշվով, սակայն երկու գոլ բաց թողնելուց հետո (հակառակորդի դաշտում գոլ խփելու օրենքի համաձայն)` «կարմիր սատանաները» պարտվում են։ Ռունին խաղի ընթացքում փոխարինվում է՝ կրկին վնասելով ոտքը։ Դրանից հետո Ուեյնը Պրեմիեր Լիգայում ևս 3 խաղ անցկացրեց, բայց այդպես էլ չկարողացավ գոլի հեղինակ դառնալ, վերջին տուրում չկարողանալով պահել լավագույն ռմբարկու կոչումը, որը նվաճեց Դիդիե Դրոգբան։

2010 թվականի ապրիլի 25-ին Ռունին ֆուտբոլիստների կողմից ճանաչվեց տարվա լավագույն ֆուտբոլիստ, այնուհետև լրագրողների և երկրպագուների կողմից, նաև մտավ Պրեմիեր Լիգայի 2009-10 մրցաշրջանի խորհրդանշական թիմի մեջ։

#### 2010-2016 մրցաշրջաններ
Ռունին 2010-11 մրցաշրջանում իր առաջին գոլը խփել է օգոստոսի 28-ին՝ «Վեսթ Հեմ Յունայթեդի» դեմ խաղում 11 մետրանոց իրացնելով։ «Մանչեսթեր Յունայթեդի» պաշտոնական կայքի տեղեկատվության համաձայն՝ այդ գոլն 9000-րդն էր ակումբի պատմության մեջ։

Հոկտեմբերի 19-ին ՉԼ-ում թուրքական «Բուրսասպորի» դեմ խաղից հետո՝ «Մանչեսթեր Յունայթեդի» գլխավոր մարզիչ Ալեքս Ֆերգյուսոնը հայտարարեց, որ Ռունին ցանկանում է հեռանալ ակումբից։ Հաջորդ օրը Ռունի հաստատեց, որ ցանկանում է հեռանալ «Յունայթեդից»։ Սակայն նա հոկտեմբերի 22-ին փոխեց իր որոշումը և «Մանչեսթերի» հետ երկարաձգեց իր պայմանագիրը մինչև 2015 թվականը։

Ռունին ոտքի վնասվածքի պատճառով խոտածածկ կարողացավ դուրս գալ միայն նոյեմբերի 20-ին՝ դուրս գալով փոխարինման «Ուիգանի» դեմ խաղին։ Նոյեմբերի 24-ին Ռունին Չեմպիոնների Լիգայի շրջանակներում շոտլանդական «Ռեյնջերսի» դեմ խաղում առաջին իսկ րոպեից խաղադաշտում էր։ Այդ խաղում Ուեյնը իր ակումբին հաղթանակ բերեց՝ խաղի վերջնամասում 11 մետրից հարված կատարելով։ Խաղը ավարտվեց 1:0 հաշվով։ 2011 թվականի հունվարի 1-ին «Վեստ Բրոմվիչի» դեմ խաղում Ռունին իր առաջին գոլն խփեց Պրեմիեր Լիգայի 2010-11 մրցաշրջանում. խաղը ավարտվեց 2:1 «Մանչեսթերի» հաղթանակով։ Խաղից հետո Ֆերգյուսոնը ասաց, որ Ռունին աշխարհի լավագույն ֆուտբոլիստների մակարդակին է հասել։

Փետրվարի 1-ին, Պրեմիեր Լիգայի 25-րդ տուրում՝ «Աստոն Վիլլայի» դարպասին Ռունին «դուբլ» ձևակերպեց, խփելով 1-ին և 51-րդ րոպպեներին, իսկ «կարմիր սատանաները» հաղթեցին 3:1 հաշվով։ Այսպիսով Ռունին 2010 թվականի մարտին գոլ խփեց Օլդ Թրաֆորդ մարզադաշտում։ Փետրվարի 12-ին Պրեմիեր Լիգայի 27-րդ տուրում՝ «Մանչեսթեր Սիթիի» դեմ խաղում Ռունին 78-րդ րոպեին Նանիի փոխանցումից հետո շրջադարձ գոլ խփեց։ Այդ գոլը հաղորդավարները անվանեցին ֆանտաստիկ, կախարդական և ցնցող, որը հաղթական դարձավ «Յունայթեդի» համար, որոնք հաղթեցին 2:1 հաշվով։ Ինքը՝ Ուեյնը խոստովանեց, որ պրոֆեսիոնալ կարիերայում այս գոլն ամենագեղեցիկն էր։ Անցնելով մեկ տարի Պրեմիեր Լիգայի հետևորդների կողմից այս գոլն ճանաչվեց վերջին 20 տարիների Պրեմիեր Լիգայի լավագույն գոլն։

Ապրիլի 2-ին, «Վեսթ Հեմ Յունայթեդի» դեմ դրամատիկական խաղում, որտեղ «Յունայթեդը» առաջին խաղակեսում պարտվում էր 0:2 հաշվով՝ Ռունին երկրորդ խաղակեսում հետ-թրիկ ձևակերպեց, խփեց տուգանային հարվածից, խաղի ժամանակ և 11 մետրանոցից, իսկ նրա ակումբը հաղթեց 4:2 հաշվով։ Երբ նա խփեց իր երրորդ գոլ, տեսախցիկի առջև հայհոյեց։ Խաղից մի քանի ժամ անց նա հայտարարեց, որ այդ հայհոյանքը որևէ մեկին ուղղված չի եղել, պարզապես չի կարողացել զսպել էմոցիաները։ Ռունին ընդունեց իր մեղքը, և որակազրկվեց երկու խաղով։ Ֆուտբոլային ասոցիացիան մերժեց բողոքարկությունը, և հայտարարեց Ռունիի երկխաղյա որակազրկման մասին։ Նա բաց թողեց Պրեմիեր Լիգայում «Ֆուլհեմի» և Անգլիայի գավաթում «Մանչեսթեր Սիթիի» դեմ խաղերը։ Ապրիլի 6-ին Ռունին Չեմպիոնների Լիգայի 1/4-րդ եզրափակչում՝ Ստեմֆորդ Բրիջում «Չելսիի» դեմ խաղում դարձավ միակ գոլի հեղինակը, իսկ գոլային փոխանցումը կատարեց Ռայան Գիգզը։ «Յունյաթեդը» այդ խաղը հաղթեց 1:0 հաշվով։ Ապրիլի 26-ին, ՉԼ-ի կիսաեզրափակչում՝ «Շալկե 04-ի» դեմ խաղում Ռունին աչքի ընկավ իր գոլով։

thumb|Ռունին 2011 թվականի հունիսին պատրաստվում է իրացնել «ՄԼՍ-ի» դեմ վաստակած տուգանային հարվածը
2011 մայիսի 14-ին Ռունին «Բլեքբեռն Ռովերսի» դեմ խաղում 11 մետրանոցից գոլ խփեց, որը ավարտվեց 1:1 հաշվով։ Այս խաղից հետո «Մանչեսթեր Յունայթեդը» 19-րդ անգամ դարձավ անգլիկան առաջնության հաղթող, իսկ Ուեյնի համար սա 4-րդն էր։

right|thumb|250px|Ռունին պատրաստվում է իրացնել տուգանային հարված Սանդերլենդի դեմ խաղում
Պրեմիեր Լիգայի 2011-12 մրցաշրջանի առաջին տուրում՝ «Վեստ Բրոմվիչի» դեմ Ռունին Էշլի Յանգի փոխանցումից հետո գոլ խփեց։ Օգոստոսի 28-ին Պրեմիեր Լիգայի երրորդ տուրում՝ Արսենալի դեմ խաղում Ռունին հետ-թրիկ ձևակերպեց՝ «Մանչեսթերի» կազմում (Պրեմիեր Լիգայում) խփելով իր 150-րդ գնդակը և դառնալով Պրեմիեր Լիգայում ակումբի պատմության լավագույն ռմբարկուն։ Պրեմիեր Լիգայի հաջորդ տուրում՝ Ռիբոկ մարզադաշտում, Ռունին կրկին հետ-թրիկ ձևակերպեց, այս անգամ «Բոլթոն Ուոնդերերսի» դարպասը։ Խաղը ավարտվեց «ռիսակովների» պարտությամբ՝ 5:0 հաշվով։ Սեպտեմբերի 18-ին «Չելսիի» դեմ խաղում Ուեյնը խփեց 3-րդ գոլը, նաև չկարողացավ Պետր Չեխի պաշտպանած դարպասին 11 մետրանոցից գոլ խփել։ Այդ խաղում «կարմիր սատանաները» 3:1 հաշվով հաղթեցին։ Հոկտեմբերի 18-ին, ՉԼ-ի շրջանակերում՝ ռումինական «Օցելուլայի» հետ խաղի ժամանակ Ռունին 2 անգամ 11 մետրանոցից իրացրեց և 26 գոլով դարձավ տուրնիրի անգլիացի լավագույն ռմբարկուն։ Այսքանից հետո հարձակվողը մինչև դեկտեմբերի 10-ը չէր կարողանում գոլ խփել։ Միայն Պրեմիեր Լիգայում «Վուլվերհեմպթոնի» դեմ խաղում Ռունին Նանիի և Անտոնիո Վալենսիայի փոխանցումներից հետո «դուբլ» ձևակերպեց։ Դեկտեմբերի 21-ին «Ֆուլհեմի» դեմ խաղում՝ Ուեյնը Պրեմիեր Լիգայում խաղաց իր 300-րդ խաղը, որի ժամանակ խփել է 130 գոլ։

2012 թվականի հունվարի 8-ին, Անգլիայի Գավաթի 3-րդ տուրում՝ «Մանչեսթեր Սիթիի» դեմ խաղում Ռունին երկու գոլ խփեց, որը ավարտվեց 3:2 հաշվով հօգուտ «Մանչեսթեր Յունայթեդի»։ Փետրվարի 5-ին Ուեյնը «Չելսիի» դեմ խաղում Ուեյնը 2 11 մետրանոց իրացրեց, որը ավարտվեց 3:3 հաշվով։ Փետրվարի 11-ին Պրեմիեր Լիգայի 25-րդ տուրում՝ «Լիվերպուլի» դեմ խաղում Ռունին «դուբլ» ձևակերպեց, իսկ «Յունյաթեդը» հաղթեց 2:1 հաշվով։ Մարտի 11-ին, «Վեստ Բրոմվիչ Ալբիոնի» դեմ խաղում Ռունին «կարմիր սատանաներին» հաղթանակ պարգևեց, խփելով 2 գոլ Բեն Ֆոսթերի դարպասը։ Այդ հաղթանակով «Յունայթեդը» Պրեմիեր Լիգայի աղյուսակում բարձրացավ առաջին հորիզոնական։ Նա ուժեղ հարված կատարեց, որը անցնելով վերևի դարպասաձողի վրայով՝ դիպավ «Մանչեսթեր Յունայթեդի» պատանի երկրպագու Ջեյմս Թոմասին, որը պաշտպանվեց ձեռքերով։ Դրանից հետո Ռունին երկրպագուին նվիրեց իր մարզաշապիկը իր ինքնագրով։

Մրցաշրջանի արդյունքում «Մանչեսթեր Յունայթեդը» զբաղեցրեց 2-րդ հորիզոնականը (վերջին տուրում առաջ անցավ «Մանչեսթեր Սիթին», որը հաղթեց առաջնությունը), իսկ Ռունին Պրեմիեր Լիգայի լավագույն ռմբարկուների ցանկում զբաղեցրեց 2-րդ հորիզոնականը (27 գոլով)։ Ամբողջ մրցաշրջանում նա խփեց 35 գոլ։

2012 թվականի օգոստոսի 25-ին, «Ֆուլհեմի» դեմ խաղում՝ Ուեյնը Ուգո Ռոդալեգիի հարվածից հետո ստացավ ազդրի վնասվածքը, որի պատճառով շարքից դուրս մնաց շուրջ մեկ ամիս։ Հոկտեմբերի 20-ին մրցաշրջանում բացեց իր գոլերի ցուցակը. Պրեմիեր Լիգայի 8-րդ տուրում՝ «Ստոկ Սիթիի» դեմ խաղում Ուեյնը նախ իրենց դարպասին գոլ խփեց, իսկ հետո «դուբլ» ձևակերպեց Ասմիրա Բեգովիչի դարպասին և կատարեց գոլային փոխանցում Դենիել Ուելբեքին։ Խաղը ավարտվեց «Յունայթեդի» հաղթանակով՝ 4:2 հաշվով։ Դեկտեմբերի 1-ին, 15-րդ տուրում՝ «Ռեդինգի» դեմ խաղում երկու գոլ խփեց, որը ավարտվեց 4:3 հաշվով հօգուտ «կարմիր սատանաների»։ Հաջորդ տուրում կրկին «դուբլ» ձևակերպեց, բայց այս անգամ Մանչեսթերական դերբիում՝ Ջո Հարտի դարպասին։ «Յունայթեդը» հաղթանակ տոնեց «Սիթիի» դեմ 3:2 հաշվով։

2013 թվականի ապրիլի 22-ին Պրեմիեր Լիգայի շրջանակներում հանդիպեցին «կարմիրի սատանաները» հանդիպեցին «Վեսթ Հեմին»։ Այդ խաղում Ուեյնը «Մանչեսթերի» կազմում խաղաց իր 400-րդ խաղը։ Դրանից հետո «Յունայթեդը» նվաճեց չեմպիոնական մրցանակը, և Ռունին դարձավ Անգլիայի հնգամյա չեմպիոն։ 2013 թվականի մայիսին Ալեքս Ֆերգյուսոնը մամուլում հայտարարեց, որ Ռունին պահանջել է իրեն ներկայացնել տրանսֆերային պատուհանում, բայց մերժում է ստացել։

2012-13 մրցաշրջանի վերջում «Մանչեսթեր Յունայթեդից» հեռացավ Ալեքս Ֆերգյուսոնը, իսկ ակումբի նոր մարզիչն դարձավ Դևիդ Մոյեսը, որը նախկինում Ռունիին մարզել էր «Էվերթոնում»։ Չնայած նրան, որ Ուեյնը կարող էր հեռանալ ակումբից, որոշեց չհեռանալ և շարունակել օգնել թիմին։ 2013-14 մրցաշրջանում Ռունին իր առաջին գոլն խփել է սեպտեմբերի 14-ին՝ «Քրիսթալ Փելասի» դարպասին տուգանային հարվածից։ Սեպտեմբերի 17-ին ՉԼ-ի առաջին տուրում՝ լևերկուզենի «Բայերնի» դեմ խաղում Ուեյնը երկու գոլ է խփել, «Մանչեսթեր Յունայթեդում» (պաշտոնական խաղերում) իր գոլերի թիվը հասցնելով 200-ի։ 2013 թվականի դեկտեմբերի 26-ին «Հալլ Սիթիի» դեմ արտագնա խաղում՝ «Մանչեսթեր Յունայթեդում» (Պրեմիեր Լիգայում) խփում է իր 150-րդ գոլը։

thumb|right|Ուեյն Ռունին 2015 թվականին
2014 թվականի փետրվարին Ռունին «Մանչեսթերի» հետ իր պայմանագիրը երկարաձգեց մինչև 2019 թվականի հունիս ամիսը։ Մարտի 22-ին «Վեսթ Հեմ Յունայթեդի» դեմ խաղում «դուբլ» ձևակերպեց, այն էլ առաջին գոլն պրակտիկորեն խփեց հեռավոր անկյունը (կենտրոնական շրջանից)։ Այդ խաղից հետո 212 գոլով Մանչեսթեր Յունայթեդի պատմության լավագույն ռմբարկուների ցանկում զբաղեցրեց 3-րդ հորիզոնականը (առաջ անցնելով Ջեկ Ռոուլից, որը իր ակտիվում ուներ 211 գնդակ)։

2015-16 մրցաշրջանն հարձակվողը սկսեց առաջքաշված հարձակվողի դիրքում, սակայն մրցաշրջանի առաջին 4 խաղերում չէր կարողանում գոլ խփել։ 2015 թվականի օգոստոսի 26-ին Ռունին վերջապես կարողացավ գոլ խփել, նա առանց գոլ խփելու անցկացրեց 878 րոպե։ Միանգամից երեք գոլ խփելով Չեմպիոնների Լիգայում «Բրյուգեի» դեմ խաղին։ Սա Ռունին համար ՉԼ-ի շրջանակներում 2-րդ հետ-թրիկն էր «Մանչեսթեր Յունայթեդի» կազմում, առաջինը ձևակերպել էր 2004 թվականին «Ֆեներբահչեի» դեմ խաղում։ Ուեյնը առաջնությունում իր առաջին գոլն խփել է «Սանդերլենդի» դարպասին՝ Անտոնի Մարսիալի փոխանցումից հետո, ընդհատելով Պրեմիեր Լիգայում իր 11 առանց գոլ խփելու խաղերի թիվը։

#### 2016-17
thumb|right|Ռունին ԵԼ-ում Լուգանսկի «Զարյայի» դեմ խաղում
2016-17 մրցաշրջանը «Մանչեսթեր Յունայթեդը» սկսեց նոր մարզչի գլխավորությամբ. Լուի վան Գալին փոխարինեց պորտուգալացի Ժոզե Մոուրինյոն։ Մրցաշրջանի սկզբում Ռունին ավագի թևկապը և մեկնարկային կազմում իր տեղը ամրապնդեց։ Օգոստոսի 7-ին կայացած Անգլիայի Սուպերգավաթում հաղթելով «Լեսթեր Սիթիին»՝ Ռունին իր 14-րդ գավաթը նվաճեց «Յունայթեդի» կազմում։ Պրեմիեր Լիգայի առաջին տուրում Ուեյնը «Բորնմութին» գոլ խփեց, որը օգնեց ակումբին 3։1 հաշվով հաղթանակ տոնել։ Օգոստոսի 19-ին՝ Պրեմիեր Լիգայի շրջանակներում կայացած «Սաութհեմփթոնի» դեմ խաղում Ռունին Իբրահիմովիչին գոլային փոխանցում կատարեց. հանդիպումը ավարտվեց 2:0 հաշվով հօգուտ *«կարմիր սատանաների»*։ Այդ հանդիպումը Ռունիի համար ակումբային մակարդակում 600-րդն էր (523 հանդիպում անցկացրել է «Մանչեսթեր Յունայթեդի», 77 հանդիպում «Էվերթոնի» կազմում)։

2016 թվականի նոյեմբերի 3-ին Եվրոպայի Լիգայի շրջանակներում կայացած «Ֆեներբահչեի» դեմ խաղում Ռունին գոլ խփեց, որը նրա համար եվրագավաթներում 38-րդն էր, և հավասարվեց ակումբի ռեկորդակիր Ռուդ վան Նիստելռոյին։ 2016 թվականի նոյեմբերի 6-ին Անգլիայի առաջնության շրջանակներում կայացած «Սուոնսի Սիթիի» դեմ խաղում Ռունին երկու գոլային փոխանցում կատարեց, ինչի շնորհիվ դարձավ Պրեմիեր Լիգայի պատմության երրորդ ֆուտբոլիստը Ռայան Գիգզից (162) և Ֆրենկ Լեմպարդից (102) հետո, ով կատարել է 100 գոլային փոխանցում։

### Վերադարձը «Էվերթոն»
2017 թվականի հուլիսին Ույենը որոշում է վերադառնալ «Էվերթոն»՝ ակումբի հետ կնքելով երկու տարվա պայմանագիր։ «Մանչեսթեր Յունայթեդի» մարզիչ Ժոզե Մոուրինյոն Ուեյնի մասին ասել է․
Միշտ դժվար է տեսնել, թե ինչպես է մեծն ֆուտբոլիստը խաղում ավելի թույլ, քան ցանականում է։ Ես ուղակի չէի կարող կանգնել նրա ճանապարհին, երբ նա ցնակացավ հեռանալ։

## Կարիերան հավաքականում
thumb|left|Ռունին 2006 թվականին հավաքականի կազմում խաղալիս
Ռունին հավաքականի կազմում առաջին անգամ խաղացել է մինչև 15 տարեկանների թիմում, այնուհետև մինչև 17 և մինչև 19 տարեկանների հավաքականում։ 2002 թվականի ընդհունեց առաջարկ, որ մասնակցի մինչև 17 տարեկանների Եվրոպայի առաջնությանը։ Երրորդ տեղի համար՝ իսպանացիների դեմ խաղում Ռունին հետ-թրիկ ձևակերպեց, որը օգնեց անգլիացիներին հաղթել 4:1 հաշվով և նվաճել բրոնզե մեդալ։ Ամբողջ առաջնության ընթացքում նա խփեց 5 գոլ։

2003 թվականից սկսած Ռունին հրավիրվեց Անգլիայի ազգային հավաքական։ Հավաքականի կազմում իր դեբյուտը նա կատարեց 2003 թվականի փետրվարի 12-ին։ Ուեյնը դարձավ Անգլիայի հավաքականի ամենաերիտասարդ ֆուտբոլիստը՝ խաղադաշտ դուրս գալով Ավստրալիայի դեմ ընկերական խաղում։ Նա այդ ժամանակ 17 տարեկան 111 օրական էր։ Երեք տարի անց նրա ռեկորդը գերազանցեց Տեո Վոլքոտը՝ Հունգարիայի դեմ ընկերական խաղում, որի ժամանակ Տեոն 17 տարեկան 75 օրական էր։ 2003 թվականի սեպտեմբերի 6-ին Ուեյնը Մակենդոնիայի հավաքականի դեմ խաղում գոլ խփեց և դարձավ հավաքականի պատմության ամենաերիտասարդ գոլ խփողը։ Ռունին այդ ժամանակ 17 տարեկան 317 օրական էր։

2004 թվականին Ռունին հավաքականի կազմում սկսեց Եվրոպայի առաջնությունը, որը սկսեցին Պորտուգալիայի հավաքականի դեմ խաղով։ 2004 թվականի հունիսի 17-ին Ուեյնը դարձավ Եվրոպայի առաջնության եզրափակչի ամենաերիտասարդ գոլահարը։ Ռունին «դուբլ» ձևակերպեց Շվեյցարիայի հավաքականի դեմ խաղում։ Սակայն չորս օր անց շվեյցարացի Իոխան Ֆոնլանտենը գերազանցեց այդ ռեկրոդը՝ գոլ խփելով Ֆրանսիայի հավաքականին։ Պորտուգալիայի դեմ 1/4 եզրափակչի խաղի ժամանակ, առաջին խաղակեսում Ռունին վնասվածք ստացավ, որի պատճառով էլ դուրս եկավ խաղադաշտից, իսկ անգլիացիները 11 մետրանոցներով պարտվեցին հակառակորդին։

2006 թվականի ապրիլի 29-ին Ռունին Չելսիի դեմ խաղի վերջնամասում վնասվածք ստացավ։ Դրանից հետո բժիշկ Պաուլու Ֆերրեյրոյը հայտարարեց, որ Ռունիի մասնակցությունը 2006 թվականի ԱԱ-ին հարցականի տակ է։ Ռունին հավաքականի կազմում անցկացրած մարզումների շնորհիվ կարողացավ լիովին ապաքինվել վնասվածքից։ Անցնելով ԱԱ-ի խմբային փուլի առաջին տուրը Ռունին կարողացավ փոխարինման դուրս գալ երկրորդ տուրում՝ Տոբագոի և Տրինիդադի հավաքականի եմ խաղում, իսկ երրորդ տուրում՝ Շվեդիայի դեմ խաղում Ուեյնը խաղը սկսեց Մայքլ Օուենի հետ հարձակվողական դիրքում։
thumb|upright|left|Ռունին 2009 թվականի սեպտեմբերին Անգլիայի կազմում
Աշխարհի առաջնությունը Ռունիի և նրա հավաքականի համար անհաջող էր. 1/4-րդ եզրափակչի՝ Պորտուգալիայի հավաքականի դեմ խաղում Ռունին Ռիկարդո Կարվալիայի դեմ կատարած կոպիտ խախտման համար հեռացվեց խաղադաշտից, իսկ Անգլիան դուրս մնաց առաջնությունից (Պորտուգալացիները հաղթեցին խաղավերջյան 11 մետրանոցներով)։

thumb|right|280px|Ռունին 2012 թվականին՝ Եվրո 2012-ում Իտալիայի հավաքականի դեմ խաղում
Սթիվ Մաքլարենի գլխավորությամբ Անգլիան չկարողացավ մասնակցել Եվրո 2008-ին։ Իսկ արդեն 2010 թվականի ԱԱ-ում Անգլիան Ֆաբիո Կապելլոյի գլխավորությամբ՝ առանց խոչընդոտների խմբում զբաղեցրեց առաջին հորիզոնականը։ Ամբողջ առաջնության ընթացքում Ռունին խփեց 9 գոլ։ Աշխարհի առաջնության հիմնական խաղերում Ռունին չկարողացավ ոչ մի գոլ խփել, իսկ Անգլիան դուրս մնաց՝ 1/8-ում պարտվելով Գերմանիայի հավաքականին։

Եվրո 2012-ի ընտրական փուլում՝ Անգլիան իր խմբում զբաղեցրեց առաջին հորիզոնականը։ Ընտրական փուլի վերջին խաղում՝ հոկտեմբերի 7-ին, Չերնոգորիայի հավաքականի դեմ խաղում՝ Ռունին Միոդրագ Ջուդովիչի նկատմամբ կատարած կոպիտ խաղի համար հեռացվեց խաղադաշտից։ Խաղից հետո ՈւԵՖԱ-ն որոշեց, որ Ուեյնը պետք է որակազրկվի Եվրո 2012-ի խմբային փուլի 3 խաղով։ Ֆուտբոլային ասսոցացիան ՈւԵՖԱ-ին դիմեց, որ Ռունիի որակազրկված խաղերի թիվը կրճատի։ ՈՒԵՖԱն վերանայեց որոշումը և 2 խաղով որակազրկեց Ուեյնին։ Ավարտվեց որակազրկված խաղերի թիվը։ Հունիսի 19-ին, Ուեյնը խմբային փուլի ավարտական խաղում՝ Ուկրաինայի հավաքականի դեմ խաղում խաղադաշտ դուրս եկավ, խփեց խաղի միակ գոլը, որը Անգլիային թույլ տվեց խաղալ 1/4-ում։ 1/4-ում՝ Իտալիայի հավաքականի դեմ խաղում հիմնական և ավելացված խաղերում գոլ չարձանագրվեց, որից հետո հաղթողին որոշելու համար 11 մետրանոցներ իրացրեցին։ Ռունին կարողացավ գոլ խփել 11 մետրանոցից, սակայն պարտվեց 11 մետրանոցներում 2;4 հաշվով։

2012 թվականի սեպտեմբերի 12-ին՝ աշխարհի առաջնության ընտրական փուլի՝ Սան Մարինոյի հավաքականի դեմ խաղում խփեց իր 30-րդ և 31-րդ գոլերը, որից հետո ընդգրկվեց հավաքականի լավագույն ռմբարկուների ցանկում՝ առաջ անցնելով Թոմա Ֆիննից, Նետա Լոֆթհաուսից և Ալան Շիրերից։ Ինչպես նաև առաջին անգամ խաղադաշտ մտավ ավագի թևկապով։ Աշխարհի առաջնությունը անգլիացիների համար ստացվեց շատ վատ. նրանք խմբում զբաղեցրին վերջին հորիզոնականը մեկ միավորով, որը վաստակել էին Կոստա Ռիկայի հավաքականի դեմ խաղում, իսկ ինքն՝ Ուեյնը իտալացիների դեմ խաղում գոլային փոխանցում կատարեց, իսկ Ուրուգվայի հավաքականի դեմ խաղում գոլ խփեց։

2014 թվականի օգոստոսի 28-ին Անգլիայի հավաքականի գլխավոր մարզիչ Ռոյ Հոջսոնը Ուեյնը Ռունիին «կնքեց» հավաքականի նոր ավագ։ 2014 թվականի նոյեմբերի 15-ին, Սլովենիայի հավաքականի դեմ խաղը նրա համար 100-րդն էր։ Հենց այդ խաղում նա գոլ խփեց, իսկ անգլիացիները հաղթեցին 3:1 հաշվով։

2015 թվականի սեպտեմբերի 8-ին Շվեյցարիայի հավաքականի դեմ խաղում Ռունին հավաքականի կազմում իր 50-րդ գոլը խփեց և դարձավ հավաքականի ռմբարկուների լավագույն ռմբարկուն, առաջ անցնելով Բոբի Չարլթոնի ռեկորդը (49 գոլ), որը խաղացել էր 45 տարի։

2016 թվականի մայիսին Ռոյ Հոջսոնը հավաքեց Անգլիայի հավաքական, որը պետք է մասնակցեր Ֆրանսիայում կայացած Եվրոպայի առաջնության։ Այդ թիմում էր նաև Ռունին որպես հարձակվող։ Սակայն Ուեյնը այդպես էլ տեղ չգտավ հարձակվողության գծում։ Դրա մասին Ալան Շիրերը BBC-ին տված հարցազրույցի ժամանակ ասեց. Ռունին իր տեղը հարձակվողությունում պետք է զիջի Հարի Քեյնին և Ջեյմի Վարդիին։ Հետո որպես Sky Sports-ի փորձագետ Փոլ Սքոուլզն ասաց, որ Ուեյնը պետք է խաղա հինական կազմում հարձակվողական կիսապաշտպանի կամ առաջքաշված հարձակվողի դիրքում։ Հասարակությունը նույնպես մտածում էր, որ Ռունին պետքա է խաղա հիմնական կազմում, բայց Sky Sports-ի փորձաագետ Թիերի Անրին հայտարարեց, որ Ռունին առաջվա պես չի կարողանում օգնել թիմին, ուղղակի նրա հեղինակությունը օգնում է թիմի երիտասարդ խաղացողներին ավելի ոգևորված խաղալ։ Ինքը՝ ավագը, հայտարարեց, որ ուրախ է հանդես գալ հավաքականի կազմում և ցանկանում է գավաթներ հաղթել Անգլիայի հետ, իսկ իր դիրքի հետ կապված խնդիրների թեմայով ասեց, որ Ռոյ Հոջսոնին խնդրել է իրեն խաղացնել կենտրոնական կամ հենակետային կիսապաշտպանի դիրքում։

### Ուեյն Ռունիի խաղերի ցանկը Անգլիայի հավաքականում

**Արդյունքում։ 107 խաղ/ 50 գոլ; 64 հաղթանակ, 26 ոչ-ոքի, 17 պարտություն**։

## Խաղաոճը
Ոևյն Ռունին շատ է աշխատում խաղադաշտում, լավ է տեսնում խաղադաշտը, կատարում է հեռահար ճիշտ փոխանցումներ և տիրապետում է լավ հարվածների։ Չնայած նրան, որ նրա խաղային դիրքը հարձակվողի դիրքն է՝ նա նաև օգնում է կենտրոնում և միասին կատարում է իր՝ հարձակվողի պարտականությունները։ Բացի այդ, երբ օգնության կարիք է լինում պաշտպանությունում՝ նա թողնում է իր դիրքը և նահանջում։

Օգտվելով Ուեյնի բազմաֆունկցիոնալությունից՝ «Մանչեսթեր Յունայթեդի» գլխավոր մարզիչ Ալեքս Ֆերգյուսոնը նրան օգտագործում էր խաղադաշտի տարբեր դիրքերում։ Ռունին խաղում էր կենտրոնական հարձակվողի, առաջքաշված հարձակվողի, հարձակվողական ոճի կիսապաշտպանի, ձախ կիսապաշտպանի և կենտրոնական կիսապաշտպանի դիրքերում։ Լուի վան Գալի գլխավորությամբ Ռունին կրկին խաղում էր հարձակվողի և կիսապաշտպանի դիրքերում։

Երբ սկսվեց Ուեյնի պրոֆեսիոնալ կարիերան նա իրեն շատ ագրեսիվ էր պահում, շատ անգամներ վիճել է մրցավարի և հակառակորդ թիմի ֆուտբոլիստների հետ, օգտագործում էր ցենզուրայից դուրս բառեր, և դրա համար էր շատ անգամներ դեղին քարտ է ստացել, նաև պատահել է կարմիր քարտ։

## Նվաճումները
### Ակումբային նվաճումները
 **Մանչեսթեր Յունայթեդ**

* Պրեմիեր Լիգայի հաղթող (**5**)։ Պրեմիեր Լիգայի 2006/07 մրցաշրջան, Պրեմիեր Լիգայի 2007/08 մրցաշրջան, Պրեմիեր Լիգայի 2008/09 մրցաշրջան Պրեմիեր Լիգայի 2010/11 մրցաշրջան Պրեմիեր Լիգայի 2012/13 մրցաշրջան
* Ֆուտբոլային Լիգայի գավաթի գավաթակիր (**3**)։ 2006, 2009, 2010
* ՈւԵՖԱ-ի Չեմպիոնների Լիգայի հաղթող։ 2008
* Անգլիայի Սուպերգավաթի գավաթակիր (**3**)։ 2007, 2010, 2011
* Աշխարհի ակումբային առաջնության հաղթող։ 2008
* **Արդյունքում։ 13 մրցանակ**

### Անձնական ռեկորդները
* Անգլիայի հավաքականի պատմության լավագույն ռմբարկու։ 50 գոլ
* Անգլիական Պրեմիեր Լիգայի ամսվա լավագույն խաղացող (**5**)։ 2005 թ, փետրվար, 2005 թ, դեկտեմբեր, 2006 թ, մարտ, 2007 թ, նոյեմբեր, 2010 թ, հունվար
* Աշխարհի ակումբային առաջնության լավագույն ռմբարկու։ 2008
* Աշխարհի ակումբային առաջնության լավագույն խաղացող։ 2008
* BBC-ի վարկածով տարվա ամենաերիտասարդ լավագույն մարզիկ։ 2002
* «Բրավոյի» մրցանակի մրցանակակիր։ 2003
* Golden Boy մրցանակի մրցանակակիր։ 2004
* Եվրո 2004-ի սիմվոլիկական թիմի անդամ։ 2004
* ՊՖԱ-ի վարկածով Պրեմիեր Լիգայի տարվա թիմի անդամ (**3**)։ 2005/06, 2009/10, 2011/12
* Բասբի սեր Մետտա մրցանակի մրցանակակիր (**2**)։ 2005/06, 2009/10
* FIFPro-ի վարկածով աշխարհի երիտասարդ լավագույն խաղացող։ 2005
* ՊՖԱ-ի վարկածով տարվա Անգլիայի լավագույն խաղացող (**2**)։ 2005, 2006
* Ալան Հարդեկարայի մրցանակ։ 2006
* Երկրպագուների վարկածով Անգլիայի տարվա լավագույն խաղացող (**2**)։ 2006, 2010
* ՊՖԱ-ի վարկածով տարվա Անգլիայի լավագույն խաղացող։ 2010
* Ֆուտբոլայի ասոցացիայի լրագրողների վարկածով տարվա լավագույն ֆուտբոլիստ։ 2010
* Մանչեսթեր Յունայթեդի (Պրեմիեր Լիգաայում) լավագույն ռմբարկու։ 170 գոլ
* Մանչեսթերական դերբիի պատմության լավագույն ռմբարկու։ 11 գոլ
* Match of the Day-ի վարկածով տարվա լավագույն գոլի հեղինակ (**3**)։ 2004/05, 2006/07, 2010/11
* Պրեմիեր Լիգայի վերջին տարիների լավագույն գոլի հեղինակ։ 2012
* Ֆուտբոլային ասոցացիայի վարկածով Անգլիայի տարվա հավաքականի լավագույն ֆուտբոլիստ (**3**)։ 2008, 2009, 2014
* FIFPro-ի վարկածով տարվա լավագույն թիմի անդամ։ 2011
* Եվրոպական ակումբների Գավաթի պատմության լավագույն ռմբարկու։ 33 գոլ։
* Մանչեսթեր Յունայթեդի պատմության լավագույն ռմբարկու։ 250 գոլ

## Վիճակագրություն
### Կարիերա

*(վերանայվել է 2016 թվականի դեկտեմբերի 11-ին)*

### Ակումբային կարիերա

*(վերանայվել է 2016 թվականի դեկտեմբերի 11-ին)*

### Ելույթները հավաքականում

*(վերանայվել է 2016 թվականի դեկտեմբերի 11-ին)*

## Անձնական կյանք
Ուեյնը մանկությունից երկրպագում է լիվերպուլական «Էվերթոնին»։ Բացի այդ նա նաև երկրպագում է շոտլանդական «Սելտիկին»։

Մանկությունից ի վեր նրան հետաքրքրել է բռնցքամարտը։ Այդ առիթով նա ասել է. «Ես զբաղվում եմ բռնցքամարտով և ֆուտբոլով»։ Ամեն երեկո ես զբաղվում էի կա՛մ մեկով, կա՛մ մյուսով, բայց երբ ես մոտ 15 տարեկան էի, «Էվերթոնում» ասացին, որ եթե ցանկանում եմ շարունակել խաղալ «Էվերթոնում», պետք է հրաժարվեմ բռնցքամարտից։ Ինձ համար լավ հնարավորություն կար հայտնվել «Էվերթոնի» հիմնական կազմում, այդ պատճառով էլ ես թողեցի բռնցքամարտը»։ Չնայած դրան՝ նա սիրում է դիտել բռնցքամարտ։ Ուեյնը ընկերացել է բռնցքամարտիկ Ռիկկի Խատտոնի հետ, որի ընկերակցությամբ էլ հաճախ մարզվում է բռնցքամարտի մարզադահլիճում։

Ուեյնի սիրելի խումբը Stereophonics-ն է։ Ռունիին ունի դաջվածք՝ որի վրա գրված է *Just Enough Education To Perform*: Սա Stereophonics-ի ալբոմներից մեկի անվանումն է։ Խումբը մասնակցել է Ուեյնի և Կոլին Ռունիի հարսանյաց արարողությանը։ Ռունիի ձախ ուսին կա դաջվածք անգլիական դրոշով, որի վրա գրված է *English and Proud*, դաջվածք աջ ձեռքին կնոջ անունով՝ *Coleen*, նաև դաջվածք որդու՝ Կաիի անունով (թիկունքին)։

2011 թվականի հունիսին Ռունին մազերի փոխպատվաստում է անցել, քանի որ սկսել էր ճաղատանալ վաղ տարիքում։ Երկու տարի անց՝ 2013 թվականի հունիսին, Ռունին երկրորդ վիրահատությունն է անցել։

### Ընտանիք
thumb|upright|100 px|Ուեյնի կինը` Կոլինը 2006 թվականին
Ռունին իր կնոջը՝ Կոլին Ռունիին հանդիպել է միջնակարգ դպրոցի նախավերջին դասարանում։ Նրանք ամուսնացել են 2008 թվականի հունիսի 12-ին՝ իրենց հանդիպումից վեց տարի անց։ 2006 թվականի ապրիլին Ուեյնը համագործակցեց News of the World, The Sun լրատվական ընկերությունների հետ, որոնք գրեցին այն մասին, որ Ռունին գիշերային ակումբում խփել է Կոլինին։

Մանչեսթեր Յունայթեդ տեղափոխվելուց հետո Ռունին սկսեց իր համար բնակարան փնտրել Չեշիրում և մի անգամ քայլելիս նա անցավ մի տան կողքով, որի վրա գրված էր Ադմիրալ Ռոդնի ()։ Նա կարդաց դա «Ադմիրալ Ռունի»։ Ուեյնը դա իր ապագա տան համար լավ նշան համարեց։

2009 թվականի ապրիլի 7-ին Կոլին հայտարարեց իր հղիության մասին։ Ռունիի ընտանիքի առաջնեկը պետք է ծնվեր հոկտեմբերին։ Կոլինի և Ռունիի առաջին երեխան ծնվել է նոյեմբերի 2-ին, և նրան անվանել են Կաի Ուեյն Ռունի։ 2012 թվականի հոկտեմբերին Կոլինը հայտարարեց իր հղիության մասին, ասաց որ 2013 թվականի մայիսին պետք է ծնվի նրանց երկրորդ երեխան։ 2013 թվականի մայիսի 21-ին Կոլինն ունեցավ երկրորդ երեխան, որին անվանեցին Կլեյ Էնտոնի Ռունի։

Ուեյնի փոքր եղբայրը՝ Ջոն Ռունին, նույնպես համարվում է պրոֆեսիոնալ ֆուտբոլիստ։ Նա իր կարիերան սկսել է «Մակլսֆիլդ Թաուն» անգլիական ակումբում, որից հետո տեղափոխվել է ամերիկական «Նյու Յորք Ռեդ Բուլզ» ակումբ։

### Սոցիալական կայքեր
Ինչպես շատ հայտնի մարզիկները՝ նա էլ ունի իր անձնական կայքը սոցիալական կայքերում։ 2014 թվականի հոկտեմբերիին Ռունին դարձավ Պրեմիեր Լիգայի առաջին ֆուտբոլիստը, որը Թվիթերում ուներ 10 միլիոնից ավելի բաժանորդներ։

### Կոնֆլիկտ Դևիդ Մոյեսի հետ
2006 թվականի սեպտեմբերի 1-ին լուրեր էր տարածվել, որ «Էվերթոնի» գլխավոր մարզիչ Դևիդ Մոյեսը Ուեյն Ռունիին ստիպել է հեռանալ ակումբից։ 2008 թվականի հունիսի 3-ին կողմերը վերացրեցին կոնֆլիկտը։ Ռունին ընդունեց իր մեղքը և Մոյեսին որպես տուգանք վճարեց 500&nbsp;000 ֆունտ։

2012 թվականի հոկտեմբերին Դևիդ Մոյեսը լուր տարածեց, որ Ռունին վերադառնում է «Էվերթոն» իր ֆուտբոլային կարիերան չավարտելու համար, նաև իր շնորհակալությունն հայտնեց Ուեյնին, որ «մերսիդականների» ակումբում մարզուների ժամանակ օգնում է իրեն։

## Ծանոթագրություններ


## Արտաքին հղումներ
* Ուեյն Ռունիի պաշտոնական կայք 
* Профиль футболиста на сайте *ManUtd.com* 
* Статистика выступлений за «Манчестер Юнайтед» на сайте *StretfordEnd.co.uk* 
* Профиль и статистика игр за сборную на сайте *EnglandFootballOnline.com* 
* Статистика выступлений за сборную Англии на сайте *EnglandStats.com* 

Կատեգորիա:1985 ծնունդներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Լիվերպուլ քաղաքում ծնվածներ
Կատեգորիա:Հոկտեմբերի 24 ծնունդներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Էվերթոնի ֆուտբոլիստներ
Կատեգորիա:Դերբի Կաունտիի ֆուտբոլիստներ